khistorydata/jeongjo-sjw-relations huggingface dataset:
정조 14년
庚戌八月初七日卯時上御誠正閣科次入侍時行都承旨李致中同副承旨柳文養假注書趙台榮記注官白慶楷金鳳顯考官蔡濟恭李秉模金憙鄭大容對讀官沈煥之朴宗正李顯道韓興裕鄭晩錫張錫胤沈奎魯朴崙壽丁若鏞李福潤以次進伏訖濟恭曰夜間聖體若何上曰一樣矣濟恭曰今日卽宗廟景慕宮秋奉審日次而臣以都提調方爲考試何以爲之乎上曰以提調代往事分付賤臣承命出傳上曰景慕宮提調身病何如文養曰姑未差可云矣上曰景慕宮提調許遞前望單子入之出榻敎上曰卿等分考試券可也濟恭等分考考訖上曰節目製親臨則賜第例也而今若賜第各道居首爲九人賜第九人亦非重科之義且九人皆是幼學特賜進士則果何如耶濟恭曰賜第亦是造化造化所曁何莫不可特賜進士則實爲盛擧而在士子當尤爲榮動矣命書傳敎曰今番七日製特設於監試初試榜出之後者爲京外咸聚而科名亦異於凡科也各於試券亦令書其道名已有料量者存及其坼名居首者純是幼學果驗當初所料亦可謂不偶賜大科雖稱造化賜小科特造化中小造化何拘前例京居首幼學崔在鉉京畿居首幼學尹永吉原春道居首幼學權玉成黃海道居首幼學吳翼喆平安道居首幼學李天用忠淸道居首幼學申秉全羅道居首幼學洪重燮慶尙道居首幼學柳光培咸鏡道居首幼學鄭芝春竝直付進士榜京之次幼學洪秀俊等京畿之次幼學李東亮等原春道之次幼學金德基等黃海道之次進士蔡一揆等平安道之次幼學吳孟麟等忠淸道之次幼學李儒一等全羅道之次幼學李寅爌等慶尙道之次幼學崔茂等咸鏡道之次幼學尹濟兼等五十人生進則各給一分許赴增廣東堂初試幼學則直赴增廣監試覆試事分付又命書傳敎曰入格儒生皆令明日待令命濟恭等先退上曰王大妃殿進御加味六和湯停止加味六君子湯自今日限五貼煎入出榻敎命退承史以次退出
정조 14년
行都承旨李致中坐行左承旨徐鼎修坐行右承旨李祖承坐左副承旨李益運坐直右副承旨徐瀅修坐直同副承旨柳文養坐注書徐有聞仕一員未差假注書趙台榮仕直事變假注書金羲淳仕
정조 14년
徐瀅修啓曰應敎鄭萬始副校理李殷模金翰東修撰林道浩李錫夏副修撰尹序東李普天牌不進罷職傳旨今方捧入而校理李晴在外玉堂上下番俱空已至多日事甚未安未差之代政官牌招開政差出待下批仍卽牌招入直何如傳曰諸玉堂之連日無端違牌事甚未安只推更卽牌招入直
정조 14년
李益運啓曰訓鍊大將訓有大明日以本營習陣出去矣兼帶右邊捕盜大將命召大將牌傳令牌何以爲之敢稟傳曰仍佩往來
정조 14년
事變假注書李重蓮改差代以金羲淳爲事變假注書
정조 14년
兵曹口傳政事以李敬熙爲宣傳官
정조 14년
以平安監司沈頤之狀啓順安等邑應資老人開錄事傳于李益運曰口傳下批
정조 14년
以京畿監司金思穆狀啓都事宋翼孝爲先罷黜其罪狀令攸司稟處事傳于李益運曰近來都事作弊之弊申飭何如年前尹行履事處分之後庶幾知戢宋翼孝所爲萬萬駭然作弊姑無論出自經幄侮辱上營至此列邑何言如許都事一刻仍置則近以限瓜勿遞欲除數遞之弊者反貽弊端況觀於狀辭都事擧措不可但以駭妄言投印者猶令卽其地定配況侮辱之罪乎以監司之罪替治營吏正妻不但紀綱掃地正妻勿囚通編受敎何等嚴明又安敢冒犯所當定配而時値宥配姑且參酌爲先削職禁錮一年以尊紀綱以嚴體貌事回諭
정조 14년
徐瀅修以禮曹言啓曰正郞許鞏兼春秋預備正郞申宅和正郞崔命麟佐郞朴沁文廟釋奠祭俱爲差祭佐郞金永弼佐郞李萬運竝受由在外本曹無仕上直之員假官令吏曹差出以爲入直之地何如傳曰允
정조 14년
徐瀅修以戶曹言啓曰卽接廣興倉所報則判府事兪彦鎬七月朔祿俸終不領受八月朔祿牌又不出給云何以爲之敢啓傳曰更爲輸送可也
정조 14년
刑曹啓目粘罪人奴鐵金依前同推期於得情何如判付啓爲妻者不覺被打之祟則死之由於打邊半病邊半可以推知實因未可謂十分分明是旀爲其弟者始雖吞吐今乃直言其共犯之由則共犯家長雖坐而下手之分輕重亦載律文兄弟之間執緊執歇無以究覈於獄老之後正犯亦未可謂十分無錯兺不喩正犯與干犯非兄則弟不足較挈於其中最是可疑者實因實因之疑卽未具之獄參恕不至於失刑鐵金段嚴刑一次放送爲良如敎又啓目罪人閔師錥更加嚴刑期於取服何如判付啓菁根雖曰卽投溝中木片自是眞贓渠之此獄元犯烏可逭也然德咸光雲俱不得面質則此獄究竟將無已時對質無路則何以究竟不究竟而勒定元犯輕用一律亦關刑政卿等更良論理議處爲良如敎
정조 14년
庚戌八月初八日辰時上御春塘臺西北別付料試射入侍時行右承旨李祖承左副承旨李益運同副承旨柳文養假注書趙台榮記注官白慶楷金鳳顯以次進伏訖上曰試官除行禮入侍文養承命分付試官李漢豐任嵂李福潤以次進伏文養跪告宰樞執皷應射諸人以次試射命書傳敎曰傳香承旨馳詣文廟奉審摘奸以來上曰入格儒生入侍賤臣承命出與幼學崔在鉉等偕入進伏上下詢姓名及居住命書傳敎曰今番監試直赴會試中已參原榜人許赴未參之場如有兩場人今番直赴用於來頭式年會試事分付該曹試射訖仍命頒賞命退諸臣以次退出
정조 14년
庚戌八月初八日未時上御重熙堂左承旨入侍時行左承旨徐鼎修記事官徐有聞記注官白慶楷金鳳顯以次進伏訖上曰右副承旨入侍出榻敎賤臣承命出與右副承旨徐瀅修偕入進伏命鼎修瀅修分讀公事書判付訖命退承史以次退出
정조 14년
行都承旨李致中坐行左承旨徐鼎修坐右承旨李敏采坐左副承旨李益運坐右副承旨徐瀅修坐直同副承旨柳文養坐直注書徐有聞奉命在外一員未差假注書沈象奎仕直趙台榮仕事變假注書金羲淳仕
정조 14년
柳文養啓御營廳將官來言今日本廳軍兵日次私習云矣敢啓傳曰知道
정조 14년
李益運啓曰大司憲尹尙東未肅拜執義申禹相持平洪克浩呈辭掌令閔彝顯任長遠俱在外持平一員未差監察茶時之意敢啓傳曰知道
정조 14년
注書徐有聞奉命在外代以沈象奎爲假注書
정조 14년
傳于徐瀅修曰左副承旨右副承旨分詣受香所奉審摘奸以來
정조 14년
傳于柳文養曰左副承旨同副承旨入侍
정조 14년
承旨前望單子入之李敏采落點
정조 14년
以承旨房望傳于李致中曰仍
정조 14년
以咸鏡監司李文源啓本長津等邑應資老人開錄馳啓事傳于柳文養曰口傳下批
정조 14년
以原春監司尹師國啓本狼川等邑士庶年八十區別開錄事傳于柳文養曰口傳下批
정조 14년
兵曹口傳政事以權衍朴裕元張潗尹道常崔之翼崔翼成鄭百淳爲同知
정조 14년
刑曹啓目罪人姜泰己無容更議更加嚴刑期於得情其餘三漢等段俱以隨從之律從輕重勘何如判付啓四人之中煞有下手輕重之分泰心踢而希新亦踢尙得打而泰心亦打右三漢大體共犯無甚區別聖民助力則助力觀於諸供優可謂附庸是如乎以崔女爲夫灑冤之情豈或歇後於執出元犯而兩檢及會推之供其所爲說不無昡晦底意崔女之必以泰心曰爲首犯者無他事起於泰心鬪始於泰心而崔女心中欲報一念每在於泰心言言緊束不有餘力但迷劣賤女不識法文乙仍于欲來處自不覺反馳是置屍帳實因專主痕損而痕損在於心坎則渠之初供中泰心則打腦後希新則無數足踢云者此爲相左之一端又於對質之際其說屢幻實無的從崔女以屍親兼參證而囫圇之招不足有無於此獄之成否兺不喩反復原案想像光景打者合力被打者亦持杖滾成一團恰若蜮觝而羊觸是隱則附庸之聖民最歇手勢安知無暗中緊着而若踢若打兩姜無異則亦無關於泥鞋淨鞋之間初招不告之當得面質招又以共犯爲說則此獄正犯雖使崔女極意摸索必無別般可執之端一獄無兩犯況三犯乎四犯乎泰心等四漢卿其各別嚴刑放送爲良如敎又啓目金重彦段待後日次更加嚴刑期於得情何如判付啓依允爲旀折股而無器杖甚可惑足蹴足踏亦足以折股則蹴之踏之之際光景事實屍親供招亦不分明兺除良兩檢跋辭當問而不問疎漏甚矣如許檢官將焉用哉當該檢官等爲先從重推考卿曹跋辭亦未免糢糊與亞三堂別出意見更加究理期於歸一以聞俾無如前疎漏之弊爲良如敎又啓目罪人閔師錥段臣等亦不敢膠守常法而獄體至重不敢擅便上裁何如判付啓內溝之菁根朽已久矣木片去就光雲當之而已酌配所謂德咸卽元犯推諉之漢沒捉無形然則閔師錥將無殺與活間出場之時際見卿等覆辭旣有曰宥之義於此豈有別見嚴刑放送爲良如敎
정조 14년
庚戌八月初九日辰時上御重熙堂左副承旨同副承旨入侍時左副承旨李益運同副承旨柳文養假注書趙台榮記注官白慶楷金鳳顯以次進伏訖上命讀公事仍命書判付訖命退承史以次退出
정조 14년
庚戌八月初九日辰時上御重熙堂左承旨入侍時行左承旨徐鼎修假注書趙台榮記注官白慶楷金鳳顯以次進伏訖上命讀梁山縣監南鶴聞上疏仍書批答又命書刑曹啓目判付訖命書榻敎曰右承旨許遞前望單子入之待下批牌招察任命退承史以次退出
정조 14년
行都承旨李致中坐行左承旨徐鼎修坐右承旨李敏采坐直左副承旨李益運坐右副承旨徐瀅修坐同副承旨柳文養坐直注書徐有聞奉命在外一員未差假注書沈象奎仕直趙台榮仕事變假注書金羲淳仕
정조 14년
藥房提調李𡊠副提調李致中啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣
정조 14년
李益運啓曰大司憲尹尙東執義申禹相持平洪克浩牌招啓辭未下掌令閔彝顯任長遠俱在外持平一員未差監察茶時之意敢啓傳曰知道
정조 14년
柳文養啓曰備邊司郞廳來言今日賓廳日次而無時急稟定事不得來會之意敢啓傳曰知道
정조 14년
李致中啓曰假注書趙台榮身病猝重勢難察任今姑改差何如傳曰允
정조 14년
以黃海監司李時秀啓本黃州等邑應資老人姓名開錄事傳于柳文養曰口傳下批
정조 14년
傳于李敏采曰坐直入侍
정조 14년
李敏采以禮曹言啓曰永寧殿東門西南角朴工上瓦子脫落處及移安廳雨漏一處景慕宮下月臺北邊階砌動退處今八月十二日修改時同爲修改祝文中一體告由之意措辭添入事分付何如傳曰允
정조 14년
李致中以吏曹言啓曰今此景慕宮秋奉審修改告由祭獻官前承旨金光默塡差而時無職名令該曹口傳付軍職何如傳曰允
정조 14년
兵曹口傳政事以金光默爲副司直
정조 14년
徐瀅修以內醫院都提調意啓曰年例燕貿唐藥材依昨年磨鍊別單書入之意敢啓傳曰知道
정조 14년
李益運以義禁府言啓曰忠淸監司鄭存中狀啓據刑曹粘目內庇仁前縣監李儒喆移本府處之事允下矣李儒喆自任所未及上來云依例發遣府羅拿來何如傳曰允
정조 14년
刑曹啓目粘靈巖郡殺獄罪人金會兌依前訊推期於輸款何如判付啓靈巖囚金會兌段三條抵賴之說旣皆劈破到今獄情若無容議而檢驗不行亂杖不在刃刺一事終欠明證質諸屍親之招而順伊用業之言不啻屢變質諸看證之招字甲石破回之言亦不啻屢變將於何適從乎邀致舊主行賂乞和不避染氣躬往診視光河事節節殊常而會兌之結縛爭鬨曾不過多日矣不問刃刺有無將致葛藤轉輾則生怯而私和懷而往見不是異事紅花雖係破瘀之氣而屍親口貼光河曰服之與貼姑未歸一麥水續腸雖見醫書而又是感冒傷寒時氣諸疾引飮時通用之劑則執此而爲眞贓斷案或毋近於懸空摸索乎然渠妾逃去何關於金召史而私自結縛嚇以劍刺畢端事端層出之後乃敢締結屍親變亂事實情節巧惡貨賄則狼藉遽令幸逭不可輕議事當依前推覈而値今大赦欲待在逃之塔尙有違曠蕩之意設令塔尙被打用業已故此獄終無究竟之時不用常律徒令瘐斃亦非審克之政會兌段放爲良如敎又啓目粘康津縣殺獄罪人金女銀愛等服毒之事雖出至冤罪在殺人有不敢爲參恕之論大臣之意如此上裁敎是白乎旀務安縣殺獄罪人韓致元段更加嚴刑期於得情爲白乎旀光州牧殺獄罪人蔡厚宅段臣曹不敢擅便上裁何如判付啓康津囚銀愛段天下之切膚徹骨之冤憤莫過於貞女之以淫被謙取冒此名便溺於萬仞坑塹坑可攀而登塹可躍而出此名欲辨何以辨欲灑何以灑乎往往冤切憤徹自强溝瀆以暴其碧碧之情實者間有之是如乎銀愛者渠不過十八歲女子耳渠以江漢守紅之跡忽遭溱洧玷白之辱而所謂安女粧出掠花之虛影閃弄哆箕之饒舌雖在未結褵之前尙且決性命辨眞僞要作分明之身是在乙況旀新緣纔覯於旭雁毒射復肆於沙蜮一言脫口百喙吠聲垓城之歌四面皆楚則冤切憤徹將判了一死但恐徒死傷男人無知者於是乎提出床刀走到仇家說得快快罵得痛快畢境白白劃刺殺一箇潑婦使鄕黨州閭曉然知自己之無累彼仇之不報而不效巾幗髯媍旣犯殺越反事變幻以丐其僥倖一縷者流此誠熱血漢子所難辦而又非褊性弱女一遇冤憤自强溝瀆之比也若使玆事在於列國之時身其外死生尙氣節可與聶娣跡舛而名齊太史公亦當取而書之於游俠傳末兺不喩往在數十年前海西有似此獄案按道者請原之朝廷下褒諭卽命釋之厥女出獄媒俟雲集以千金賭其女終爲鄕班之媍至今傳爲美證惟今銀愛辦此擧於旣嫁之後尤豈不卓然乎哉銀愛身乙特放長興申汝訥之賤生出於重倫常重氣節也惟今銀愛之特放亦類是耳兩案梗槪及所下判辭謄頒道內無不知人而無倫常無氣節者與禽獸無異則未必不爲風敎之一助是旀務安囚韓致元段墮屋自觸已洞飾辭移怒毒打難掩眞贓而揮打之杖果然誤及則誤及或近於過誤乎諸證供招終不分明後次同推嚴飭盤詰期於歸一報來後狀聞事分付爲旀光州囚蔡厚宅段以五寸至親爭數斗些畓以致殺越之變乃在同堂之內其傷倫悖義一至於此乎不可以尋常獄囚論然秋官擬律之論或不無意見是乙喩欲令道伯更探輿論及情實狀聞後稟處際聞登筵諸臣皆言律有明據不可闊狹死者在渠兄有爭田而不和之罪向其叔有擧名而詬詈之擧則卽此已悖漢而其叔偶然一打亦非用意則此而償命大有關於後弊云云曰宥曰殺之義有難膠守初見厚宅嚴刑卽其地永定奴隷爲良如敎
정조 14년
八月初十日辰時上御重熙堂左承旨入侍時左承旨徐鼎修假注書沈象奎記注官白慶楷金鳳顯一提學鄭民始以次進伏訖上曰七製表題誠難做得矣民始曰此題極難故今番諸券成樣者絶少矣上曰日氣近益調好年事果何如云耶民始曰近日日氣朝夕則淸涼晝則燠暘禾稻雜穀擧皆善實善熟云矣民始曰舟橋司船艙以石築爲定則董役有人然後方可責其完善臣意則量給物力於漢江別將使之專當看檢恐好矣上曰所奏果好依此爲之可也民始曰舟橋司所隷船主有都監官副監官名色故使渠輩以勤幹可合者圈點爲之而如無差帖則事涉不實都副監官成給差帖似好矣上曰兪民始曰舟橋排設及舖板所入鐵物數當不些自京貿用則亦難趁卽覓得正鐵限七千斤卜定於海西使之各別精擇從速上送價本以會付穀會減之意知委何如上曰依爲之公穀會減出於除民弊之意而昨年浮橋之役外邑擧行或名雖給價實則無異白徵又或全不給價致有向來許多守令之罷拿今番又或如此則當該守令嚴勘姑捨是先自道伯重繩以此措辭各別嚴飭行會可也出擧條民始曰吏兵批政院所用望筒例自尙方進排矣自數年前戶曹一番擧行之後仍以爲例逐年進排改造修補殆無限節以今年七八朔言之已爲八十餘部比之在尙方上下時不啻屢倍非但無以支當尙方進排自是定例所載則因一擧行永爲移送有違定例亦非惜經費之義自今望筒依定例自尙方進排之意分付何如上曰依爲之出擧條民始曰陵幸時宗廟守僕之進去者例給驛馬而今春園幸時宗廟守僕二人景慕宮守僕一人進去而以見漏於定例中故不得驛馬云陵幸時例皆給馬而獨於園幸時見漏不但渠輩之呼訴亦涉斑駁而三人之竝給亦難定給一匹似好故敢達矣上曰太廟本宮守僕各一人進去而竝給驛馬添入定例而定例中他名色無騎驛之人盤纏及馬貰戶惠廳中題給可也出擧條民始曰永寧殿東神門景慕宮階石有頉處今番奉審時以姑未始木石之役故不爲執頉入啓此後前頭更爲擇日修改似好矣上曰不必待後今番同爲修改好矣民始曰訓局兼內吹之移屬壯營者本局則服色等物元無上下者云自餉廳年例上下黃衣次依前折價以給爲好故敢此仰稟矣上曰折給可也民始曰量田朝家之所當爲小民之所固願田結之不量而小民之應稅無減朝家之歲入漸縮徒令姦猾之吏從中漁利雖以上年各道分等狀本觀之陳雜頉幾乎三十餘萬結比去己酉原結已減七萬餘數事之慨然莫此爲甚田政如是而國用安得不日就苟簡也上曰量田則民國果當俱利乎民始曰只就田畓之浦落者而言之舊田之覆沙陳廢而歲徵原稅者有之新墾之壤土沃腴而掩置不稅者亦有之此皆外邑吏胥之私自操縱舊田漸多懸頉新墾匿不添錄一量田則民無虛稅之冤國有實入之增如此則豈不俱利上曰每結稅穀當爲幾何民始曰可爲十七八斗矣上曰槪以一石爲言計去年減結數爲七萬石矣民始曰然矣傳聞康津海南等邑則有納錢三千兩而圖差都書員者云其必所利甚饒故游賂此多其不侵奪民間掩竊結稅則顧安得所利之若是哉頉結之多濫西北諸道則猶不若三南京畿之爲尤甚矣上曰量田事後日次對當爲出擧條擧行好矣上曰日前李殷模疏有以市價低仰爲言今其四寸爲平市提調今年穀價當低於三兩乎民始曰今年雖謂豐登而已聞商販輩多有預貿儲蓄之人云市價則決知不低於三兩矣命退諸臣退出
정조 14년
八月初十日酉時上御重熙堂坐直承旨入侍時同副承旨柳文養假注書沈象奎記注官白慶楷金鳳顯以次進伏訖上曰刑曹書吏已爲待令乎文養曰未及待令矣上曰此後則建陽以北留門標信只於兵曹祗受事分付慶楷承命齎標信出去分付命讀判付訖上曰出付刑曹吏使判堂明早發關下送本道事分付可也賤臣承命出分付文養曰成均館掌務官來言七製入格儒生之未及待令者自本館推尋則十人已爲推尋而餘五人則業已還鄕所住亦皆遠道故勢不得趁令來待云何以爲之乎上曰已推尋者則明日輪對入侍時待令而前灣尹亦使來待可也命書傳敎曰卿宰罷散人敍用差祭塡差苟簡云玉堂罷散人一體敍用又命書傳敎曰政官待開門牌招開政又命書傳敎曰未下直守令皆令一兩日內辭朝其中如有蔭倅觀光者科後辭朝事分付命退諸臣退出
정조 14년
行都承旨李致中坐行左承旨徐鼎修坐直右承旨李敏采坐直左副承旨李益運坐右副承旨未差同副承旨柳文養坐注書徐有聞仕直一員未差假注書趙台榮仕事變假注書金羲淳仕
정조 14년
柳文養啓曰大司憲尹尙東執義申禹相持平洪克浩牌招啓辭未下掌令閔彝顯任長源俱在外持平一員未差監察茶時之意敢啓傳曰知道
정조 14년
李益運啓曰來十六日儒生殿講日次矣敢稟傳曰初試出榜後當爲之更稟前日次未講亦當同日爲之以此分付可也
정조 14년
李益運啓曰日次儒生殿講涼生後更稟事命下矣以何日爲之乎敢稟傳曰合設於今朔講
정조 14년
李益運啓曰專經文臣殿講涼生後更稟事命下矣以何日爲之乎敢稟傳曰儒生殿講日爲之
정조 14년
李益運啓曰文臣製述以何日爲之乎敢稟傳曰殿講日爲之
정조 14년
柳文養啓曰專經武臣殿講涼生後更稟事命下矣以何日爲之乎敢稟傳曰專經文講日爲之
정조 14년
傳于徐鼎修曰輪對官入侍
정조 14년
傳于徐鼎修曰入格儒生入侍
정조 14년
柳文養啓曰合辭方張之時兩司無詣臺之之員事甚未安今日政新除授兩司諸臺竝卽牌招何如傳曰允
정조 14년
有政吏批判書洪良浩進參判未差參議曺允大牌不進左承旨徐鼎修進以申益彬爲大司諫李鎭宅爲持平洪秉纘爲吏曹參判崔守忱爲正言李祖承爲禮曹參判金憙爲司譯提調權熻爲戶曹佐郞李文會爲平市主簿劉德恒爲崇靈殿參奉金聖準爲庇仁縣監金熙朝爲京畿都事養賢庫奉事單李泰熙故通德郞尹益修贈吏參例兼同知尹光彦考故令李德恒贈戶參例兼故佐郞李培贈左承旨例兼同知豐安君李灌兩代退贈故承旨沈摚吏參例兼同知沈得彬考
정조 14년
兵批判書李𡊠藥院進參判洪文泳病參議李師濂病參知金履翼入直進右承旨李敏采進副司直單李祖承鄭㝡行副司果單李運行同知單李宗憲僉知三單金光屹權尙鎭金鼎瑞
정조 14년
傳于李敏采曰右副承旨入侍
정조 14년
兵曹口傳政事以李得春朴來迪梁大信爲同知李番太爲僉知
정조 14년
兵曹口傳政事副司直單李頤祥
정조 14년
傳于李敏采曰左承旨入侍
정조 14년
李敏采以弘文館言啓曰本館上番闕直事甚未安校理李貞運副校理李殷模竝卽牌招以爲推移入直之地何如傳曰允
정조 14년
李益運以奉常寺提調意啓曰東籍親耕田所種皮黍打作則所出爲一石五斗皮粘粟打作則所出爲一石七斗皮稷打作則所出爲三石十斗之意敢啓傳曰知道
정조 14년
李敏采以御營廳言啓曰本廳前軍色從事官朴基正旣已敍用仍爲差下使之察任何如傳曰允
정조 14년
刑曹啓目殺獄罪人金重彦獄事初檢官朴絅壽覆檢官金履仁等段各杖八十收贖何如判付啓部官府郞卽百里之權輿則名以行檢不識檢體當依律文勘處而勵之宥旨前事先施問備之典者可謂失之太寬是去乙觀此其矣緘供亦甚糢糊尤爲駭然來頭考績置之次考以懲不用心於三尺重案之罪爲旀雖以本曹言之題語無致責之語題狀是在當該堂上及會推堂上完決文書入啓時當該判書一竝爲先推考此後檢案之如是違格者一準大典法式令該府當該檢官施以奪告身之律直自本曹移關施行爲良如敎
정조 14년
刑曹啓目粘罪人金重彦依前覆奏加刑得情何如判付啓疑則從輕無疑則從律從輕與從律之間當於何道從乎旣無之器杖何處覓來況自初檢案不成體段到今無器杖壞體段之獄勢將付之疑科三尺雖重疑以勤決有關後弊重彦之生雖近於罔之生比之誤用律未究之獄自有輕重之殊重彦身乙嚴刑次次準三次仍充兵曹最苦軍籍爲良如敎
정조 14년
八月十一日辰時上御熙政堂都承旨左副承旨與輪對官入格儒生入侍時行都承旨李致中左副承旨李益運假注書沈象奎記注官白慶楷金鳳顯內贍直長金健柱尙衣僉正金履銈工曹正郞申光河忠勳都事尹秀東西氷庫別檢南鶴玄直赴進士鄭芝春吳翼喆柳光培洪重爕參奉李尙熙幼學尹濟兼申用休吳孟隣韓致範趙永述以次進伏訖上曰直赴進士四人則姑令等待於堂下呼新來後使之登筵可也上曰右承旨與前灣尹入侍事分付賤臣承命出與右承旨李敏采前灣尹李頤祥偕入上曰輪對官以次進前健柱進前上曰職姓名職掌遺在所懷仰奏可也健柱曰職掌米麵色遺在小豆三十三石六斗菉豆一石二斗五升小麥一千一百十九石四斗赤豆一百六十五石六斗五升所懷則無可仰陳矣履銈曰職掌金銀色遺在去核綿花四十二斤二兩蠣灰十四石八斗菖蒲末二石十二斗白礬五斤六兩所懷無矣光河曰職掌攻冶司所懷無仰奏者矣上曰爾之白頭山詩聞甚佳云試誦之光河誦奏曰玆山今始見開闢太荒中未有驚神異終能絶衆同爾應東國祖吾已白頭翁末句則未能記有矣上曰初聯果佳矣秀東曰職掌賜與田畓奴婢所懷無矣鶴玄曰職掌藏氷遺在十一萬二千七百一塊所懷無矣上曰爾兄疏批已爲下送乎鶴玄曰業卽下送矣上曰梁山年事何如云耶鶴玄曰豐熟云矣上曰爾兄姑欲留彼耶鶴玄曰自上處分矣上曰前灣尹進前頤祥進前上曰顔色不如前日緣有患祟而然乎頤祥曰臣在灣上時浹月沈病尙未蘇完矣上曰新自灣還邊政與本府年事詳陳可也頤祥曰去年之極無西土均然而今年則初有豐登之望甚爲多幸矣間緣霖雨暴注頗有沈墊之患繼又海溢爲災人命亦多渰傷甚爲慘酷田畓之被溢處溢水卽落雖皆强半覆沙嗣此如無他災則亦不至如上年之極無矣上曰海溢時渰沒人命有如狀本開錄則極爲夥然何至若是胥溺而溢水所及果無得免者乎頤祥曰猝然汎溢出於不虞故擧皆不救而江華人之來彼者有善泅得免僅四人云矣上曰渰死人名果能詳數乎頤祥曰境內人民之入籍者可以知之而至如未入籍者與他處來寓之類末由詳數矣上曰溢水所及爲幾許而海之距邑治爲幾何頤祥曰海之去邑治或爲八十里或爲九十里而溢水所及則恰爲二十里許矣上曰海溢在前亦或間有云耶頤祥曰義州則從前未嘗數有百六十年前海水濫溢人命漂沒殆近百口近來丙寅年間又溢漂沒人命又爲八十餘口自後則今始有之云而漂沒之數多於曾往矣上曰六島果何如頤祥曰臣於在任時病未能遍審而就中二島則躬往看其形便矣六島島民合爲一千八百餘口而其中二家見漂於今番溢水餘皆上年新造頗爲牢完故不至毁壓大抵諸島斗處水中地形夷低每當霖雨輒皆沈淹故若有陰霔之意則自官飭發船隻預先等待於各島浦口以爲救輸人畜而脫或不爾則便爲淹溺矣上曰然則州民之居住其地何利而乃爾頤祥曰其地土沃最於一境兼資魚鹽生利甚饒如無淹水之患則可謂樂土故小民擧皆貪利忘患居駐者甚多矣上曰今年農形通一道則果何如耶頤祥曰臣於歷路所見義州爲最歉龍川次之鐵山又次之自此以還則漸漸勝之矣上曰安州何如敏采曰豐稔矣上曰使行果得趁期入去云否頤祥曰未得的報而傳聞前路各有護送公差果得趁期入熱河云矣上曰渰死人設祭卽爲擧行乎頤祥曰此是小臣上來後事故未能知之矣上曰後市卽故相李宗城所創云而未知其信然今則已罷果有效益乎頤祥曰後市卽古所謂延卜延卜創設以無文蹟之可考莫可究其原始而槪聞冬至使回還時刷馬數三百匹入去鳳城而商賈輩因其順便略有付卜賣買之事故名之曰延卜矣中間故相臣李宗城爲箕伯時盡焚灣府債券而無他代給之物則許令官府限十萬兩雜貨入送於冬行回還時刷馬之便而取其什一之稅以補官用後漸濫觴所入雜貨或至三十萬兩則果有乖於當初十萬之定額矣大抵延卜後市名雖不同而其實則一也近年以來後市廢而不行外面觀之則宜若有益於譯官之包而裏面則後市所入乃是正月以後各道商賈輩所來凑之貨卽所謂灣貨者也初非相關於象譯之包到今灣民之曾業紹介商賈興成要利者擧皆良貝無所資生是則可悶矣上曰後市罷後官況比前爲如何而一萬兩殖利則依舊否頤祥曰後市旣廢則所謂殖利萬兩亦屬烏有義州元無田結之官稅故民間無粒米之斂而自官築筒以防民結若逢豐稔則收其筒稅以充官用歲若歉荒則所收隨以減縮所用多歸債貸姑以今番使行時言之諸般盤纏及刷馬價他無措辦之道故報營貸用於運餉庫矣上曰潛商果不可禁斷耶頤祥曰本府搜禁非不截嚴而小小潛貨猶或難發試以入去時點閱貨簿相準回還時物種成冊則所出之物略浮於所入之貨而亦不至大段矣上曰江界事卿所詳知槪陳之可也頤祥曰臣於年前以江界事亦有上澈者矣大抵江士膏沃甲於關西其民力農亦倍他處所可㦖憐者於此膏沃之土有此力農之民而畢竟收穫反不如最瘠最惰之處此其故何哉蓋由纔始初耘則丁男皆驅於採蔘之役只婦幼與老癃不能力事不克終畝遍爲荒穢凡如此者事事皆然蔘丁火田貂鼠諸弊之外更無一毫隱瘼之害民者誠有以夬革其三大弊則昔之殷富安輯庶幾復然矣上曰出擧條則當賜批矣頤祥曰江界三大弊臣於來時與本道道臣略有商確矣大抵本府處於窮峽俗習淳厚能知尊君親上之義殊可貴也而最是蔘政作一苦瘼民皆流亡莫可支保今以四千戶之殘民責納十餘年前二萬餘戶所納之蔘則民安得不相率而去也火田之稅又是近日之弊民戶鮮少沃土皆荒則火田之起絶無僅有而只緣比總白地徵稅民間稱冤亦甚愍惻稅蔘則乃是惟正之供民莫不輸其誠悃而例貿體尾蔘實難一向專責於一隅殘民若於中山産蔘各邑鎭及北關六鎭限折半分排責應永爲定式則江民之流亡者自當不日還集下詢廟堂處之至於火田之稅勿拘比總之規只令隨起隨捧則民無呼冤之弊而乃若貂鼠則守令徵稅自是禁灑而法久懈弛或不無犯科之弊竝令道臣各別申飭似好故敢此仰達矣上曰爲江民蘇瘼之苦心卽廟堂諸臣之所知三條陳弊其所釐正必不泛忽以卿所奏出擧條令廟堂拔例從長草記稟處可也出擧條上曰前灣尹先退可也頤祥退出上曰入格儒生以次進前尙熙進前上曰曾做幾首賦乎尙熙曰纔百餘首矣上曰居何邑也尙熙曰永興上曰年事何如尙熙曰豐登矣上曰以上年所捧還穀分給今年乎尙熙曰然矣濟兼進前上曰所居何邑濟兼曰咸興上曰年事比永興何如濟兼曰小臣則上京已五箇月未能詳知矣上曰賦工爲幾首濟兼曰五百餘首矣用休進前上曰居住何處用休曰交河上曰間往何處而不卽待令乎用休曰所寓處甚僻不得卽見榜眼故不能趁待於初八日矣上曰誦試券可也用休誦二句上曰爾是誰之親乎用休曰前正言臣應休八寸矣孟隣進前上曰居在何許孟隣曰寧邊上曰做賦幾何孟隣曰近千首矣致範進前上曰居何邑致範曰遂安上曰誦試券可也致範不能誦曰嚴威之下不能記誦矣上曰無乃非爾所作乎曾做幾首賦也致範曰纔近百矣永述進前上曰居何邑永述曰龍仁上曰誰之親乎永述曰近親無立朝者矣上曰亦豈無外妻親之可知者乎永述曰張顯國爲妻八寸矣上曰直赴進士承旨呼新來可也致中益運呼新來訖芝春進前上曰所居何邑芝春曰定平上曰前亦發解乎芝春曰監試則兩次大科則四次初試矣上曰詩賦所作爲幾何芝春曰賦近百而詩近千餘首矣上曰何爲上來乎芝春曰爲等待慶科而來矣翼喆進前上曰居住甚處翼喆曰延安上曰間往何處翼喆曰出榜前日欲爲還家出往江郊晩知參榜卽爲入來則入格諸人已經入侍故待令於闕外今爲三日矣上曰所作賦爲幾首翼喆曰曾業詩而賦則才百餘首矣上曰誦券可也翼喆誦訖光培進前上曰所居何邑光培曰尙州上曰故相柳成龍之子孫乎光培曰不然矣忠淸都事臣柳星漢爲十四寸矣上曰爾券論以下疊用拜手字是何故也光培曰場屋忙遽未及照察致此誤疊矣重爕進前上曰居住何許重爕曰益山上曰亦嘗作表策乎重爕曰表策則未曾做得矣上曰都承旨先退可也致中退出命書榻敎訖命退諸臣以次退出
정조 14년
庚戌八月十一日午時上御重熙堂右副承旨入侍時右副承旨徐瀅修記事官徐有聞記注官白慶楷金鳳顯以次進伏訖命讀公事書判付訖上曰多日夙夜之役得無所難乎瀅修曰旣無大段身𧏮何敢言私乎命書傳敎曰右副承旨許遞前望單子入之待下批牌招察任命退承史以次退出
정조 14년
庚戌八月十一日未時上御重熙堂左承旨入侍時行左承旨徐鼎修記事官徐有聞記注官白慶楷金鳳顯以次進伏訖命書傳敎曰傳香承旨馳詣宗廟永寧殿景慕宮奉審摘奸以來又命書傳敎曰水原新邑儒生試製別遣史官懸題收券槪欲拔例施賞付之今番增廣賦居首幼學李會儉表居首幼學權倚竝直赴會試賦之次幼學尹絖辛德羽趙崙尹持哲表之次幼學任希季趙萬元各給二分賦三下幼學李允成趙秀民金星運賦次上金栻尹珩朴周陽申徽鄭塾尹聲烈韓用鉉尹培彦表次上生員安樸幼學睦大沂權佑李得養等紙筆墨施賞命讀公事書判付訖命退承史以次退出
정조 14년
行都承旨李致中病行左承旨徐鼎修坐右承旨李敏采坐左副承旨李益運坐直右副承旨未差同副承旨柳文養坐直注書徐有聞仕直一員未差假注書趙台榮仕事變假注書金羲淳仕
정조 14년
徐鼎修啓曰明日聖節望闕禮依例爲之之意敢啓傳曰知道
정조 14년
傳于徐鼎修曰京畿監司入侍
정조 14년
兵曹口傳政事以張雲翼吉衍爲同知康遴朴文周白天琮李胤中吳命弘爲僉知
정조 14년
以校理李貞運副校理李殷模牌不進罷職傳旨傳于柳文養曰只推
정조 14년
李益運以弘文館言啓曰本館上番闕直事甚未安校理李貞運副校理李殷模旣有只推之命竝卽牌招以爲推移入直之地何如傳曰允
정조 14년
以副校理李殷模牌不進罷職傳旨傳于柳文養曰只推
정조 14년
柳文養以禮曹言啓曰卽接四館所所報則丁未正月十一日春到記入格生員李安默同年八月十七日高陽科入格幼學趙潤喆己酉十一月初五日九日製追試大輪次入格進士李東明生員金熙成同月初十日柑製入格進士金履載同月十一日秋到記入格生員鄭魯榮幼學金景煥同年十二月十五日日次殿講入格進士尹永儀庚戌二月二十四日春到記入格生員權烒幼學李元八同月二十七日日次殿講入格幼學李明淵直赴殿試丙午三月十二日三日製入格幼學金鎰同年閏七月二十九日七夕製入格幼學沈繼之同年八月初六日秋到記入格生員呂駿永同年九月初九日九日製入格進士兪豐柱同年十二月二十四日柑製入格進士李洪柱生員安檍丁未正月二十二日人日製大輪次入格幼學安光晉金孝民同年二月十三日日次殿講入格進士嚴耆同年七月二十八日秋到記入格生員沈厚鎭同年八月十七日高陽科入格幼學趙台錫崔健亨崔昌錫同年九月初二日九日製入格幼學李致薰同年十一月十七日柑製入格進士柳之羽同年十二月二十四日日次殿講入格幼學申純沈鈺戊申正月初七日人日製入格進士安光宇同月十二日春到記入格進士鄭奎漢同年七月二十五日七夕製入格幼學南惠寬同年八月二十六日秋到記入格進士金碩鉉同年九月初九日九日製入格進士李光顯同年十二月二十一日日次殿講入格幼學趙冕鎭洪秀晩李肇源己酉正月初七日人日製入格進士南巖老同月二十六日春到記入格進士睦允中同年二月二十七日三日製入格生員朴宗福同月二十九日後三日製入格幼學李鈺同年十一月初五日九日製追試大輪次入格生員睦黃中幼學閔祖榮同月初十日柑製入格進士李憲采同月十一日秋到記入格生員徐有望同年十二月十五日日次殿講入格幼學洪顯圭進士尹魯東庚戌正月二十六日人日製入格幼學韓羽圭同年二月二十四日春到記入格進士孟欽圭李覲吾柳光鎭同年三月初二日三日製入格幼學申夔朝同年八月十一日水原新邑內試製入格幼學李會儉權倚直赴會試丙午三月十二日三日製入格幼學沈鍾一生員洪元燮幼學李春成尹行直蔡中永進士李日煒洪受浩權燁幼學李在璣申綮生員黃仁燾進士趙鎭奎幼學呂善容生員金會淵金佐漢鄭得中各給一分同年四月十六日日次殿講入格幼學洪仁榮李羲甲給分同年閏七月二十九日七夕製入格幼學李儒英生員洪大協幼學李衡來各給二分同年八月初六日秋到記入格生員朴鍾淳給二分同年九月初九日九日製入格幼學南喆寬李命咸李鼎來生員金偉進士姜各給一分同年十月二十二日日次殿講入格進士金鐮給一分同年十二月二十四日柑製入格幼學趙奎采給二分丁未正月十一日春到記入格進士姜彙明幼學韓耆裕各給二分同月二十二日人日製入格進士李載源幼學李義實李櫟兪啓煥金履亨各給二分生員尹㝡遠幼學黃千泓閔在相各給一分同年三月二十四日三日製入格生員洪祜淵幼學尹定烈各給二分幼學申在明趙文逵進士林秉遠幼學洪時濟各給一分同年七月十一日七夕製入格生員沈鳳錫給二分生員沈玉賢南宮愿各給一分同年九月初二日九日製入格幼學韓用成給一分同年十一月十七日柑製入格幼學朴濰給二分幼學尹致升權熀各給一分戊申正月初七日人日製入格進士洪樂安給二分幼學金學淵徐後修各給一分同月十二日春到記入格生員金吉羽李薰幼學南鼎寬生員李承薰幼學沈鎜各給一分同年三月初七日三日製入格生員鄭日泰洪得淵各給一分同月二十日後三日製入格生員李弘達給二分同年七月二十五日七夕製入格幼學柳鼎養李在咸宋知濂金文根各給二分同年九月初九日九日製入格進士尹涵給二分同月十三日去六月朔日次殿講入格幼學朴宗明進士李後秀幼學金敬淳給分同年十一月二十五日柑製入格進士李敬參給二分幼學李文會給一分同年十二月十六日日次殿講入格幼學鄭存大鄭文欽洪樂浚進士安尙默各給一分同月二十一日日次殿講入格幼學宋冕載生員徐有本各給二分己酉二月二十七日三日製入格幼學尹䄷金魯敬李鼎牧崔致昊各給二分同月二十九日後三日製入格生員金處巖給二分幼學李得養金處俊朴大圭鄭時綏李度英金洪道咸增文進士閔致孝各給一分同年四月十六日日次殿講入格幼學鄭夏容給二分同年七月初十日七夕製入格生員李是釬給二分同年十一月初五日九日製追試大輪次入格幼學徐光輔宋欽書鄭東說李延泰各給二分同年十二月初十日柑製入格幼學尹行可給二分同月十一日秋到記入格生員李啓遠給二分庚戌正月二十六日人日製入格進士孟賢大柳晦文幼學尹光厚李用九金孝進趙道寬進士李普徹幼學李東參金命庠洪秉正尹行復李雨榮朴昌壽尹錫說鄭思益鄭在文貢生白守謙幼學李晢生員鄭灝幼學吳學沂趙宗學進士吳致權幼學洪熙祖柳彭老金履行進士金致均幼學李允行李基重各給一分同年二月二十四日春到記入格生員申光軾給二分同年三月初二日三日製入格幼學李惟命給一分同年八月初六日七夕製入格進士申龜朝金達淳李壽淵生員趙鎭寧進士洪寅泳生員鄭東羽尹尙烈進士蔡一揆各給一分同月十一日水原新邑內試製入格幼學尹絖辛德羽趙崙尹持哲任希季趙萬元各給二分事命下而依例分等許赴事報來矣生員李安默幼學趙潤喆進士李東明生員金熙成進士金履載生員鄭魯榮幼學金景煥進士尹永儀生員權烒幼學李元八李明淵直赴殿試生員金鎰幼學沈繼之生員呂駿永進士兪豐柱李洪柱生員安檍幼學安光晉金孝民進士嚴耆生員沈厚鎭幼學趙台錫崔健亨崔昌錫李致薰進士柳之羽幼學申純沈鈺進士安光宇鄭奎漢幼學南惠寬進士金碩鉉李光顯幼學趙冕鎭洪秀晩李肇源進士南巖老睦允中生員朴宗福幼學李鈺生員睦黃中幼學閔祖榮進士李憲采生員徐有望幼學洪顯圭進士尹魯東幼學韓羽圭進士孟欽圭李覲吾柳光鎭幼學申夔朝李會儉權倚直赴會試給一分幼學沈鍾一生員洪元燮幼學李春成尹行直蔡中永進士李日煒洪受浩權燁幼學李在璣申綮生員黃仁燾進士趙鎭奎幼學呂善容生員金會淵金佐漢鄭得中給分幼學洪仁榮李羲甲給二分幼學李儒英生員洪大協幼學李衡來生員朴鍾淳給一分幼學南喆寬李命咸李鼎來生員金偉進士姜金鐮給二分幼學趙奎采進士姜彙明幼學韓耆裕進士李載源幼學李義實李櫟兪啓煥金履亨給一分生員尹㝡遠幼學黃千泓閔在相給二分生員洪祜淵幼學尹定烈給一分幼學申在明趙文逵進士林秉遠幼學洪時濟給二分生員沈鳳錫給一分生員沈玉賢南宮愿幼學韓用成給二分幼學朴濰給一分幼學尹致升權熀給二分進士洪樂安給一分幼學金學淵徐後修生員金吉羽李薰幼學南鼎寬生員李承薰幼學沈鎜生員鄭日泰洪得淵給二分生員李弘達幼學柳鼎養李在咸宋知濂金文根進士尹涵給分幼學朴宗明進士李後秀幼學金敬淳給二分進士李敬參給一分幼學李文會鄭存大鄭文欽洪樂俊進士安尙默給二分幼學宋冕載生員徐有本幼學尹䄷金魯敬李鼎牧崔致昊生員金處巖給一分幼學李得養金處俊朴大圭鄭時綏李度英金洪道咸增文進士閔致孝給二分幼學鄭夏容生員李是釬幼學徐光輔宋欽書鄭東說生員李延泰幼學尹行可生員李啓遠給一分進士孟賢大柳晦文幼學尹光厚李用九金孝進趙道寬進士李普徹幼學李東參金命庠洪秉正尹行復李雨榮朴昌壽尹錫說鄭思益鄭在文貢生白守謙幼學李晢生員鄭灝幼學吳學沂趙宗學進士吳致權幼學洪熙祖柳彭老金履行進士金致均幼學李允行李基重給二分生員申光軾給一分幼學李惟命進士申龜朝金達淳李壽淵生員趙鎭寧洪寅泳生員鄭東羽尹尙烈進士蔡一揆給二分幼學尹絖辛德羽趙崙尹持哲任希季趙萬元許赴於今番慶科增廣文科初試何如傳曰允
정조 14년
庚戌八月十二日辰時上御重熙堂京畿監司入侍時右承旨李敏采記事官徐有聞記注官白慶楷金鳳顯京畿監司金思穆以次進伏訖上曰畿內農形何如云耶思穆曰雖不無優劣之可言者大體論之則均之爲無前大豐云矣上曰各穀果皆登熟乎思穆曰然矣上曰秋巡將以何間發行耶思穆曰欲以念間先巡南道矣上曰水原園幸時道路預爲的定待秋成卽爲修治然後可無春幸時窘速之弊今此巡行必須看審好矣思穆曰水原漁鹽船稅一竝判付本府以作支放之需旣有成命而五分一之數八十九兩零錢入於蠲惠蕩減之中此雖不多在本府需用之資亦足爲關緊之物設施初頭如是減縮則來後之漸次不足勢所必至敢此仰達矣上曰令該廳給代此後本府漁鹽船稅如有蕩滌之命須卽給代仍爲定式令該廳知悉亦爲分付本府可也出擧條上曰今番審理蓋出於曠蕩之政苟有一分可東可西之端則率皆傅生至若不可不償命者屬之仍推秩而仍推中亦豈無可宥者乎卿須陳達可也思穆曰今此審理寔出於大聖人天地好生之盛德至仁在法當死者亦多疎釋臣等誠不勝欽仰攢頌之地道內長湍府殺獄罪人朴根成不無一分可恕之道而此非道臣及推官所敢請由之事故鐵案已成今番大霈亦未免見漏適因下詢敢此仰達矣上曰然乎推此諸道事亦可反隅當使卿等曾經方伯人齊會看詳矣仍命退諸臣以次退出
정조 14년
行都承旨李致中坐行左承旨徐鼎修坐右承旨李敏采坐左副承旨李益運坐直右副承旨李晩秀坐同副承旨柳文養坐直注書徐有聞仕直一員未差假注書鄭文始仕事變假注書金羲淳仕
정조 14년
柳文養啓曰新除授吏曹參判洪秉纘除拜後過三日不爲出肅依定式推考警責仍卽牌招察任何如傳曰允
정조 14년
李致中啓曰臣今日聖節望闕禮習儀進去下直之意敢啓傳曰知道
정조 14년
傳于柳文養曰今日以差祭入來入侍後受香事遣史官傳諭于左議政
정조 14년
李益運啓曰京畿監司金思穆黃海前監司金思穆平安前監司鄭民始全羅前監司尹行元慶尙前監司鄭昌順洪檍咸鏡前監司李秉模忠淸前監司金文淳權依下敎來待矣傳曰入侍
정조 14년
傳于李致中曰左承旨入侍
정조 14년
柳文養啓曰假注書鄭文始時無職名令該曹依例付軍職冠帶常仕何如傳曰允
정조 14년
以忠淸水使柳文植狀啓瑞山郡龜船致傷不能察飭惶恐待罪事傳于李益運曰勿待罪事回諭
정조 14년
柳文養以吏曹言啓曰今此宗廟各陵殿宮園墓秋夕祭典祀官兼大祝以侍從塡差而時無職名人員竝令該曹口傳付軍職何如傳曰允
정조 14년
柳文養以都摠府言啓曰今日入直內三廳武兼禁軍及軍兵等當爲中日習射而國忌正日相値不得爲之之意敢啓傳曰知道
정조 14년
庚戌八月十三日辰時上御重熙堂左議政入侍時左副承旨李益運記事官徐有聞記注官白慶楷金鳳顯左議政蔡濟恭以次進伏訖上曰卿今方受香下去何日當還洛耶濟恭曰趲程爲難十七日當入來矣上曰水原儒生應製科作卿果見之耶濟恭曰未及見之矣上曰居魁二人之所作甚佳矣濟恭曰賦表御題誠好矣儒生必以題好之故能得善作矣上曰殺獄罪人殷愛判付使卿見之矣果如何耶濟恭曰處分卓越千古區區欽歎不可勝達上曰在法雖云當死原其情特付生科蓋以年少女子橫被白地構誣冤憤所激不顧殺越者眞烈俠也且能自首官庭甘歸償命尤豈不卓爾乎濟恭曰下敎至當矣上曰先朝曾有似此之獄故判付中有所云云矣濟恭曰睿藻之發爲典謨固已臣隣之所欽仰而今此殷愛判付尤可見曠絶百王之文章矣命退諸臣以次退出
정조 14년
庚戌八月十三日午時上御重熙堂來待諸臣入侍時左副承旨李益運同副承旨柳文養記事官徐有聞記注官白慶楷金鳳顯京畿監司金思穆平安前監司鄭民始全羅前監司尹行元慶尙前監司鄭昌順洪檍咸鏡前監司李秉模忠淸前監司金文淳權刑曹佐郞尹光垂以次進伏訖上命書傳敎曰京外重囚審理日前纔已判決矣昨筵聞畿伯言始覺長湍囚朴根成入於仍推秩矣似此可東可西之罪多在已蒙宥之中云爾則根成之仍推難免失於照檢他道仍推安知無此等斑駁之弊乎根成獄案取來看詳雖卽傅生他道之仍推諸案更加審閱實合要囚服念之義曾經按道者習知情實必勝於在京獄官之模索遙度諸臣已承命矣筵退後各於公廨使之看詳各具意見稟啓則當有判決先以此意下諭諸道或有更査之類姑待處分事卽自政院成送有旨上曰諸臣進前可也思穆等以次進伏上曰已諭於傳敎中而今此召接卿等者或恐卿等不能體朝家好生之意故也卿等須以傅生爲主文案字句之間必先看其一半分疑輕之方期於盡數宥放之地好矣民始等曰臣等敢不仰體聖意而但鐵案已成萬無傅生之類在法當死何以闊狹乎上曰日前申汝倜及殷愛獄事係是實因明白已成鐵案者而特爲疎釋大抵殺人者固當償命而若其用意初不深毒且或出於義氣如汝倜冤憤如殷愛者付之生科何傷之有乎曾經道伯之人必熟知詳聞倍勝於他人故使之看詳者此也須齊會闕內公廨善爲披閱可也上曰刑曹郞廳進前可也光垂進伏上曰各道文案分給各道曾經監司人使之看詳可也仍敎光垂曰明道之言以爲雖一命之士苟存心於愛物必有所濟汝雖郞官職是法吏凡於聽訟斷獄之際務從寬平期有遺蔭可也秉模曰臣方差文禧廟祭官矣看詳恐致稽緩矣上曰祭官單子中改付標事承旨分付可也秉模曰北道畢賑狀啓時茂山補賑人田百獜之田字誤書以全字咸興補賑人韓汝垕納穀一百石零而遺漏於狀啓中不察之罪臣方惶悚無地而田百璘敎旨更令該曹釐正下送韓汝垕亦宜蒙依他例賞加之典故敢此仰達矣上曰依爲之賞典依他例爲之今日成給可也出擧條昌順曰今番漁鹽稅及結錢分數蠲減之惠寔出於曠絶之特恩諸道擧行宜有一揆各邑春稅雖已捧納或竝減於秋稅或有無秋稅之邑則亦以待明春減給爲辭而獨湖西道臣之狀啓只減於春稅而乃以箭盆船隻中春稅已納之民或有移賣之人有難竝減爲言此則不然雖或有移賣者亦未必盡然則豈可使朝家惠澤有此斑駁乎至於都成冊之初不修送有關體例已以更卽修送之意題送申飭元狀啓今已啓下亦爲還下送使之依他道例更修正上送何如上曰依爲之道伯推考可也出擧條昌順曰今則秋事垂成豐登已占其在備豫之道宜有儲穀之方三南貿米量宜分排依前例擧行至於京貿則雖有已行之例有難預定臨時更稟後擧行何如上曰依爲之三南貿米年前事足爲可鑑今若名以貿米營邑各自任其消瀜使詳定元數不及於民間則雖曰爲嗣歲備豫之資嗣歲蒙惠之前反以目下稱冤適爲厲民之政兼助貪婪之習者是豈等閑看過處乎卿之所奏出擧條仍以此批答謄關措辭嚴飭各令道伯必究其穀不徵民錢不出官而從便充貿之方如是嚴飭之後無論營與邑不察吏奸民若受害則先自道伯不但難免重勘而已俾須惕念京貿一款古人常平之政亦不外此而以今穀價操縱之時必有藉此刁蹬之弊果難輕議今姑置之可也出擧條上曰王大妃殿進御加味六和湯依前方限五貼更爲煎入出榻敎命退諸臣以次退出
정조 14년
庚戌八月十三日未時上御重熙堂左承旨入侍時行左承旨徐鼎修記事官徐有聞記注官白慶楷金鳳顯稟事閣臣鄭民始以次進伏訖上命書傳敎曰再明日眞殿行禮時明日當齋宿于摛文院該房知悉民始曰舟橋之役今方經紀江邊擧行諉之鎭將監官輩而無使喚之人本司無物力有難設置員役各江有管領屬於工曹例爲擧行於船艙之役今則舟橋旣屬本司而工曹別無擧行之事各江管領竝爲移屬本司以爲使役之地何如上曰依爲之出擧條上敎民始曰舟橋所入物力比船艙半減云果然否民始曰然矣今番則以新創之故規模未成尙有冗費之歎然猶比船艙半減若以來後論之則船艙所費三分之一優可當之在經費實爲大幸雖以輦路言之堅固無慮甚勝於船艙矣上曰諸凡經紀必以省弊爲主以體朝家軫念之意好矣命退諸臣以次退出
정조 14년
行都承旨李致中齋宿行左承旨徐鼎修齋宿右承旨李敏采齋宿左副承旨李益運齋宿右副承旨尹㬦齋直同副承旨柳文養齋直注書徐有聞齋直一員未差假注書鄭文始齋宿事變假注書金羲淳仕
정조 14년
上詣摛文院入堂內後內閣政院玉堂藥房口傳問安答曰知道
정조 14년
眞殿展拜罷後內閣政院玉堂藥房口傳問安答曰知道
정조 14년
傳于李致中曰傳香承旨馳詣宗廟永禧殿儲慶宮景慕宮奉審摘奸以來
정조 14년
傳于李致中曰右承旨馳詣毓祥宮延祜宮奉審摘奸以來
정조 14년
以右副承旨洪義榮牌不進罷傳旨傳于李致中曰許遞前望單子入之待下批牌招察任
정조 14년
傳于李益運曰政官牌招開政
정조 14년
以吏曹參議曺允大牌不進罷職傳旨傳于徐鼎修曰只推
정조 14년
有政吏批判書洪良浩進參判洪秉纘進參議曺允大進右副承旨尹㬦進以趙得永爲吏曹佐郞曺允精爲尙衣主簿李基讓爲司饔主簿金履翼爲安岳郡守
정조 14년
兵批判書李𡊠進參判洪文泳病參知李師濂入直參知未差同副承旨柳文養進副司直單呂善亨徐瀅修
정조 14년
柳文養以都摠府言啓曰今日摛文院齋宿時侍衛當備員而都摠管安昌君燝副摠管李應爀尹得逵差祭都摠管金憙內閣進副摠管安兼濟懸頉閔百奮身病猝重侍衛將不得備員令政院急速稟旨變通令該曹卽爲口傳差出以爲備員侍衛之地何如傳曰允
정조 14년
柳文養啓曰因都摠府草記今日摛文院齋宿時侍衛當備員而都摠管安昌君燝副摠管李應爀尹得逵差祭都摠管金憙內閣進副摠管安兼濟懸頉閔百奮身病猝重侍衛將不得備員令政院急速稟旨變通令該曹卽爲口傳差出以爲備員侍衛之地事允下矣合有變通之道何以爲之敢稟傳曰許遞
정조 14년
柳文養啓曰今日政新除授摠管待下批竝卽牌招以爲備員侍衛之地何如傳曰允
정조 14년
兵曹口傳政事以洪檍閔台爀爲都摠管柳誼呂善亨李鎭翼具世勣爲副摠管
정조 14년
以咸鏡監司李文源啓本德源等邑應資老人姓名開錄事傳于柳文養曰口傳下批
정조 14년
柳文養以兵曹言啓曰今日齋宿時別雲劍朴宗岳時無職名依例口傳付軍職何如傳曰允
정조 14년
兵曹口傳政事副司直單朴宗岳
정조 14년
柳文養以訓鍊都監言啓曰本局從事官四員內徐榮輔以忠淸道京試官在外徐琢修戶曹入直鄭亮采柳詢俱爲差祭今日省記無以推移依例以把摠代直之意敢啓傳曰知道
정조 14년
李敏采以義禁府言啓曰今此慶科增廣文科初試時本府都事皆爲赴擧武都事一員本府入直而當直入直都事公事回公都事文武科初試一二所禁亂都事無以推移假都事六員令該曹各別擇差以爲分排之地何如傳曰允
정조 14년
庚戌八月十四日辰時上詣摛文院齋宿入侍時行都承旨李致中行左承旨徐鼎修右承旨李敏采左副承旨李益運右副承旨尹㬦同副承旨柳文養記事官徐有聞假注書鄭文始記注官白慶楷金鳳顯一提學鄭民始檢校直提學李秉模金憙檢校直閣鄭東俊尹行任以次侍立上具翼善冠衮龍袍御步輦由靑陽門出永肅門詣摛文院入小次上曰兵曹判書守禦使入侍賤臣承命出傳與兵曹判書李𡊠守禦使鄭昌順偕入進伏上曰闕墻頹圮處何不卽令修築乎𡊠曰及今土木之役有所不安至今遷就云矣上曰卽令申飭今日內修改可也𡊠曰藥房饌物依例發關諸道乎上曰依前爲之至於細蝦及西路則依前下敎擧行可也昌順曰南漢之每年沈醬所以備不虞也年久之甕已成塵土味不可嘗棄置者居多而雖欲發賣人不願買記簿所載只計甕數逐年添加名存實無此後則新沈之後舊甕之成土者不載記簿以爲去舊蓄新之道而物力則猝難措辦以加鹽本價及炭鹽埋置之錢歲有所入姑先以此歲入爲沈醬之價待其醬甕之如數充足然後加鹽及埋炭依舊例爲之何如上曰依爲之出擧條鼎修曰社壇文廟樂器摘奸每於春秋奉審日本院提調依近例進去而戶禮曹則只郞廳進去此後亦依戶禮曹例使郞廳擧行似好故敢達矣上曰依爲之出擧條昌順曰人臣以禎祥告于君父者或近諂諛而若其非己所倡之說則亦無爲嫌之端旣有所聞不勝蹈忭敢此仰達矣向於景慕宮享官聞亞獻官閔鍾顯之言以爲去六月初三日甘露降于驪州三日連降其從弟掌令彝顯書報鍾顯云又聞宰臣李敏輔言京城亦降其色光而潤其味甘而香勝於生淸果爲目覩而口嘗云自古史牒多書甘露之祥而我國則貿貿焉天雖示祥人自不知未免尋常看過誠爲可歎兩宰臣外亦多傳說者以是年是月得此古今罕有之瑞者豈非欣幸慶忭之事乎歷代帝王之得此瑞者無不受以爲賀史氏亦大書特書至於皇明太祖亦作甘露頌瑞麥頌以爲飾慶之方臣則以爲宜令史官書之史冊矣上曰今年大慶有二元子誕生一也稼穡豐登二也今此甘露之降予始聞之第令史官知之可也諸臣以次權退
정조 14년
行都承旨李致中坐左承旨未差右承旨李敏采坐左副承旨李益運坐右副承旨尹㬦坐直同副承旨柳文養坐直注書徐有聞仕直一員未差假注書鄭文始仕事變假注書金羲淳仕
정조 14년
藥房提調李𡊠副提調李致中啓曰伏未審夜間聖體若何寢睡水剌之節何如離次齋宿侵曉將事之餘不瑕有損節乎臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣
정조 14년
柳文養啓曰大司憲尹尙東執義申禹相持平洪克浩李鎭宅牌招啓辭未下掌令閔彝顯任長源俱在外監察茶時之意敢啓傳曰知道
정조 14년
柳文養啓曰備邊司郞廳來言今日賓廳日次而大臣受香在外不得來會云矣敢啓傳曰知道
정조 14년
傳于李敏采曰都承旨入侍
정조 14년
傳于李敏采曰同副承旨入侍
정조 14년
以慶尙監司李祖源狀啓進上藥材中山藥節序差早限內不得封進惶恐待罪事傳于李敏采曰勿待罪事回諭
정조 14년
以統制使申應周狀啓壯勇營銃刀造成時色吏工匠等施賞事傳于李敏采曰以京司句管米木會減事回諭
정조 14년
兵曹口傳政事以金振光爲同知朴宗儉爲僉知
정조 14년
柳文養以弘文館言啓曰副校理李殷模旣有只推之命副校理金翰東副修撰李普天連呈辭單不爲行公竝卽牌招察任何如傳曰允
정조 14년
尹㬦以禮曹言啓曰今此增廣文科初試一所設場於本曹矣上直郞廳依例朝房直宿之意敢啓傳曰知道
정조 14년
柳文養以吏曹言啓曰今此增廣文科初試試官當爲備員擬望而參判洪秉纘未肅拜參議曺允大病不進無以備員差出參判洪秉纘參議曺允大令政院牌招以爲備員擧行之地何如傳曰不欲入來則何必强令入來乎參判參議許遞參判前望單子入之待下批牌招察任
정조 14년
吏曹參判前望單子入之徐鼎修落點
정조 14년
李致中以吏曹言啓曰今此增廣文科初試試官中時無職名人員令該曹口傳付軍職何如傳曰允
정조 14년
柳文養以訓鍊都監言啓曰本局從事官四員內徐榮輔以忠淸道京試官在外徐琢修鄭亮采柳詢俱爲赴擧本局省記無以推移自今日至二十日依例以把摠代直之意敢啓傳曰知道
정조 14년
柳文養以訓鍊都監言啓曰曜金門南邊宮墻舊築四間許頹圮處其南邊連接將頹處七間許今八月十六日爲始徹毁改築而間數稍爲廣闊把守軍兵令該營量宜加定事自兵曹草記矣金虎門軍二十名除出將校一人率領與前巡察軍二名合力限改築間嚴加守直之意敢啓傳曰知道
정조 14년
柳文養以御營廳言啓曰本廳字內丹鳳門東邊宮墻舊築一間許內面椽木蓋瓦缺落處左右連接將頹七間徹毁處東營入直軍二十名除出把守事自兵曹草記矣今八月十六日東營入直軍二十名除出將官率領限修築間輪直嚴加把守之意敢啓傳曰知道
정조 14년
柳文養以訓鍊都監禁衛營御營廳言啓曰訓鍊都監字內曜金門南邊宮墻舊築四間許頹圮處其南邊七間許連接於新築有將頹之慮御營廳字內丹鳳門東邊宮墻舊築一間許內面椽木蓋瓦缺落處及左右連接七門許在於新築之間亦有將頹之慮今八月十六日爲始一倂徹毁三營合力改築之意敢啓傳曰知道
정조 14년
柳文養以兵曹言啓曰因訓鍊都監禁衛營御營廳草記曜金門南邊宮墻舊築四間許頹圮處其南邊連接舊築將頹七間許及丹鳳門東邊宮墻舊築一間許內面椽木蓋瓦缺落處左右連接舊築將頹七間許今八月十六日爲始一倂撤毁三營合力改築事允下矣兩處撤毁間數稍爲廣闊曜金門南邊役處則旣有若干名把守令該營入直軍中量宜加定使之合力守直丹鳳門東邊役處東營入直御營軍二十名依例除出嚴加守直亦令該監以杻把子堅實圍排而景秋門北邊宮墻新築蓋瓦椽木蓋板破傷處同日申飭該監一體修改之意分付何如傳曰允
정조 14년
庚戌八月十五日丑時上詣璿源殿展拜入侍時行都承旨李致中行左承旨徐鼎修右承旨李敏采左副承旨李益運右副承旨尹㬦同副承旨柳文養記事官徐有聞假注書鄭文始記注官白慶楷金鳳顯一提學鄭民始檢校直提學李秉模金憙檢校直閣鄭東俊尹行任以次侍立上具翼善冠衮龍袍乘輿由仁政門入萬安門詣璿源殿行禮訖乘輿由仁政門肅章門協陽門還內諸臣以次退出
정조 14년
庚戌八月十五日卯時上御重熙堂軍士房承旨入侍時同副承旨柳文養假注書鄭文始記注官白慶楷金鳳顯以次進伏訖上命書傳敎曰文所試望中衆所共知情病人勿爲出牌改擬以入命書傳敎曰都承旨右副承旨文所試官監試官入侍仍命退承史以次退出
정조 14년
庚戌八月十五日辰時上御重熙堂都承旨與試官入侍時行都承旨李致中假注書鄭文始記注官白慶楷金鳳顯文所試官金尙集朴宗岳副試官閔鍾顯沈煥之李家煥李晩秀參試官丁若鏞趙得永以次進伏訖上敎曰今番慶科異於他科初場紛踏之弊雖間於終場小科已有預開門之例則大小科不必異同依監試例開門可也尙集曰策虛頭十行外拔去旣頒新令依此擧行乎上曰新令之初有難闊狹懸題時預爲詳諭毋至違格而若以朱草計行則似難區別以原試卷計行可也何日可以出榜尙集曰卄四五間似可出榜矣上曰今番則役書書吏加數定入策題必善出可也尙集曰賤臣學識素淺安能奉承聖意乎上敎宗岳曰卿則聞近來頗讀書云想必善出題矣又敎煥之曰監試榜之太早出故數千張外竝書外字云然否煥之曰雖不能盡意詳評豈有竝書外軸之理乎仍命文所試官先退上敎曰右副承旨與武所試官入侍賤臣承命出傳與右副承旨尹㬦武試官任嵂柳孝源參試官鄭最成尹衡東白泓鎭李仁達李海範偕入進伏上敎嵂等曰今番科異於他時受單之際俾無遺漏不參之患而決棍等事雖依例擧行而至於移刑曹當此宥還之時有難發配知此爲之來會擧子數至幾許云耶嵂曰訓鍊院則至於玄字慕華館至於宇字云若過今明則似過此數矣上曰何當出榜嵂曰似不過四五日矣上曰監試榜之早出士子多稱冤云武所雖異文所必徐徐出榜可也仍命退諸臣承史以次退出
정조 14년
行都承旨李致中坐行左承旨李祖承坐右承旨李敏采坐直左副承旨李益運坐右副承旨尹㬦坐直同副承旨柳文養坐注書徐有聞仕直一員未差假注書鄭文始仕事變假注書金羲淳仕
정조 14년
李敏采以都摠府言啓曰今日入直內三廳武兼禁軍及軍兵等中日習射請出標信傳曰知道
정조 14년
李敏采啓曰禁衛營將官來言今日本營軍兵日次私習云矣敢啓傳曰知道
정조 14년
李敏采啓曰御營廳將官來言今日本廳軍兵日次私習云矣敢啓傳曰知道
정조 14년
李敏采啓曰大司憲尹尙東執義申禹相持平洪克浩李鎭宅牌招啓辭未下掌令閔彝顯任長源俱在外監察茶時之意敢啓傳曰知道
정조 14년
柳文養啓曰假注書鄭文始身病猝重勢難察任今姑改差何如傳曰允
정조 14년
傳于李致中曰承旨前望單子入之
정조 14년
傳于李敏采曰新除授承旨待下批牌招察任
정조 14년
傳于李致中曰右承旨入侍
정조 14년
傳于李敏采曰來待諸臣入侍
정조 14년
以副校理李殷模金翰東副修撰李普天牌不進罷職傳旨傳于尹㬦曰只推
정조 14년
尹㬦以弘文館言啓曰副校理李殷模金翰東副修撰李普天旣有只推之命修撰林道浩副修撰尹序東連呈辭單不爲行公竝卽牌招察任何如傳曰允
정조 14년
李致中以吏曹言啓曰繕工監監役官宋煥章呈狀內矣身素患癖積之症每當換節之時一倍添劇轉側須人莫無供職之望云繕工監奉事成肯柱呈狀內矣身素抱貞疾經暑添篤食飮全却委頓床席起動無期云宋煥章成肯柱病勢旣如此則不可强令察任竝姑改差何如傳曰兩先正子孫呈狀之巧湊於一時竝令遞職殊非收錄之意一仍一換則自可都無事此草記勿施
정조 14년
李敏采以兵曹言啓曰今八月十七日武臣堂上朔試射日次而國忌齋戒相値不得爲之之意敢啓傳曰知道
정조 14년
柳文養以武一所試官意啓曰本所今日平明開場擧子捧單數自天字至月字半字合爲五百十三人而先自木箭試取之意敢啓傳曰知道
정조 14년
柳文養以武二所試官之意啓曰臣所擧子自天字至昗字半字捧單元數合爲五百九十六人今方開場而先爲木箭試取之意敢啓傳曰知道
정조 14년
庚戌八月十六日辰時上御重熙堂右副承旨入侍時右副承旨尹㬦記事官徐有聞記注官白慶楷金鳳顯以次進伏訖上曰京畿監司左副承旨入侍出榻敎賤臣承命出與京畿監司金思穆左副承旨李益運偕入進伏思穆曰廣州一用松洞兩面移屬水原後本州軍兵之在兩面者數至四百六十七名其中納米者爲三百十二名編於隊伍者爲一百五十五名而今旣移屬他邑則方當逃老代頉之日合有及時變通之道故敢此仰達矣上曰守禦使廣州府尹使之來待同爲入侍稟處可也出擧條命益運㬦讀公事書判付訖命退諸臣以次退出
정조 14년
庚戌八月十六日巳時上御重熙堂來待諸臣入侍時左副承旨李益運假注書鄭文始記注官白慶楷金鳳顯守禦使鄭昌順京畿監司金思穆廣州府尹洪聖淵以次進伏訖昌順曰臣於田政一事嘗所耿耿前此筵席屢煩謦欬今因言端敢此仰達矣傳曰仁政必自經界始大典亦云二十年一改量則量田雖是難事亦未必人皆龔黃而後可以爲之臣嘗待罪北藩茂山一邑先試量田而未及畢量旋卽遞歸其後見北伯之枚擧茂山邑報而論報備局者則量田之後稅入倍饒前日官用之徵斂於民者一皆革罷就其稅入中磨鍊爲辭此可見量田之效而稅入贏縮又不當論田政紊亂莫今時若沃瘠無分陳起互換豪右兼竝小民受困皆由於此臣曾待罪關西守令適値歉歲請得災結及其俵災民無願受故怪而問之則西路田結雖一等沃畓皆以下下六等作夫漏結居多秋熟無稅民情不以災結之有無爲關云以朝家一視之道言之厚稅於南民薄斂於西民者亦豈聖訓不患寡而患不均之義哉朝家改量之命亦已屢歲迄無諸道擧行之事一兩邑外徒事因循目今諸道道臣多是廷紳遴選之人若定以三數歲爲限擇其守令中可以幹事者一年或十餘邑二十邑使之改量則其措劃設施自有能否鄰邑就其能者必來取法轉相倣傚不能者亦皆有企及之道似聞守令中亦或知改量之不可不爲而以其紙地筆墨等費所入頗浩徵於民結則恐其取怨出自己用則猝難取辦以此而中止者有之云此又不然量田乃是爲民之大政各其田結磨鍊徵捧亦是法典所載豈可惜此小費仍成廢閣哉方今爲道臣者孰不知此而朝家初不限年董飭故擧懷觀望退托畿伯今方入侍雖承筵敎其心每以爲吾雖不爲目下旣無罪責後來必有可爲者今日明日自至遷就如此豐登之歲不始改量之政則田政一事更無可爲之日宜令廟堂限以年條定以畿邑講定節目另加關飭實合事宜故敢達矣上曰經界之政有國重事卽爲民之第一急務也要道也前下飭諭非不諄複而誠如卿言互相因循今日明日前年今年惟以挨過看作前例守令之不事事姑無論爲按道之列者視民事如是歇後豈不慨然之甚乎欲待龔黃而改量則何異俟河之淸乎河淸有期龔黃難得今若先從最可爲處始手則他邑諸倅亦當能者屈而從之不及者企而及之其中不可堪者又或從而藉此染指肥己者道伯在焉豈無小則糾飭大則論勘之擧乎然則爲之何難是誠不爲非不能也量田一事卽予爲小民耿耿不置者際聞卿言亦有面諭於畿伯者以卿所奏出擧條令廟堂嚴飭京畿及嶺湖南最可着手處先卽着手形止狀聞久於其任然後視若已事可責成效改量邑報來後該道道臣畢役前雖準瓜切勿遞易守令則尤異於道伯執摠應稅無民怨民弊然後始令道伯狀請遷轉雖以向來居昌倅言之臺彈迭起一倂勿問竟責其成效苟或無不法而有浮謗者朝廷亦豈無照燭之道乎竝以此意預各知悉三道外諸道豈可以不爲擧論仍而置之前此朝令不啻申勤當爲處卽當爲之亦何可更煩朝令乎此意亦令知悉可也出擧條命益運書傳敎曰同副承旨聞有實故許遞前望單子入之待下批牌招察任仍命退諸臣承史以次退出
정조 14년
行都承旨李致中坐行左承旨李祖承坐直右承旨李敏采坐左副承旨李益運坐右副承旨尹㬦坐同副承旨柳文養坐直注書徐有聞仕直一員未差假注書李海隣仕事變假注書金羲淳仕
정조 14년
李敏采啓曰來二十一日朝參日次而國忌齋戒相値頉稟之意敢啓傳曰知道
정조 14년
李益運啓曰來二十一日輪對日次而國忌齋戒相値頉稟之意敢啓傳曰知道
정조 14년
假注書鄭文始改差代以李海隣爲假注書
정조 14년
李致中啓曰假注書李海隣時無職名令該曹依例付軍職冠帶常仕何如傳曰允
정조 14년
傳于李敏采曰安胎使留待
정조 14년
傳于李敏采曰安胎使入侍
정조 14년
兵曹口傳政事副司直單鄭大容
정조 14년
傳于柳文養曰軍士房承旨入侍
정조 14년
以副校理李殷模金翰東修撰林道浩副修撰李普天尹序東牌不進罷職傳旨傳于李益運曰只推
정조 14년
以忠淸監司鄭存中狀啓各營將巡點特爲停止令廟堂稟旨施行事傳于李祖承曰依狀請施行他道行操處巡點停止亦依湖西例爲之事令廟堂分付此後諸道行操之時巡點不必疊行此意亦令廟堂知悉
정조 14년
以平安兵使李得濟狀啓乫軒洞權管李震爀今旣有頉遞職嚴棍一款何以爲之事傳于李敏采曰因私故遞去之人分揀事回諭
정조 14년
柳文養以吏批言啓曰胎封監役都差使員報恩縣監金載翼加資事命下矣未及資窮又未經準職何以爲之敢稟傳曰加資
정조 14년
有政吏批判書洪良浩進參判徐鼎修進參議未差右承旨李敏采進以李勉兢爲吏曹參議金光默爲禮曹參判洪檢爲右尹尹東晩爲兵曹參知監役宋煥章氷庫別檢南鶴玄相換成均博士單李彙學正單安邁權李益烈學諭單柳楨韓啓翼行副司直吳載純今加崇祿加資事承傳報恩縣監金載翼今嘉通政加資事承傳
정조 14년
兵批判書李𡊠進參判洪文泳病參議李師濂入直參知未差同副承旨柳文養進副司直單洪秉纘閔台爀曺允大洪義榮